CELEX: 32016R1956
Language: sl
Date: 2016-11-04 00:00:00
Title: Izvedbena uredba Komisije (EU) 2016/1956 z dne 4. novembra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

9.11.2016   
            
            
               SL
            
            
               Uradni list Evropske unije
            
            
               L 301/5
            
         IZVEDBENA UREDBA KOMISIJE (EU) 2016/1956
   z dne 4. novembra 2016
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(e) Uredbe,
   ob upoštevanju naslednjega:
   
               (1)
            
            
               Uredba Sveta (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je del Priloge I k navedeni uredbi.
            
         
               (2)
            
            
               Tarifna številka 9404 vključuje posteljnino in podobno blago (npr.: žimnice, prešite odeje, pernice, blazine, blazinice), ki ima vzmeti ali je napolnjeno s kakršnim koli materialom ali iz penaste gume ali plastične mase, vključno prevlečene.
            
         
               (3)
            
            
               O razlagi besedila tarifne številke 9404 obstajajo različna mnenja, kar zadeva izraz „so napolnjeni s kakršnim koli materialom“.
            
         
               (4)
            
            
               V interesu pravne varnosti je zato treba vstaviti novo dodatno opombo v poglavju 94 kombinirane nomenklature, da se zagotovi enotna razlaga te oznake KN na celotnem ozemlju Unije.
            
         
               (5)
            
            
               Prilogo I k Uredbi (EGS) št. 2658/87 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V poglavju 94 drugega dela kombinirane nomenklature, določene v Prilogi I k Uredbi (EGS) št. 2658/87, se vstavi naslednja dodatna opomba 1:
   
      
                  „1.
               
               
                  Za potrebe tarifne številke 9404 izraz „polnilom iz kakršnega koli materiala“ zajema materiale katere koli debeline.“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.